 Inspectorii RAR au depistat un Mercedes cu suspensii din lemn. "Bucșa este bună, dar nu este lăcuită".
În Caraș-Severin a fost depistat un minivan Mercedes cu suspensii din lemn. Inspectorii RAR au publicat pozele pe rețelele de socializare. Autovehiculul cu 8 locuri fusese cumpărat din Germania.
Un bărbat din Reșița a avut ghinionul de a-i fi descoperită "lucrarea" suprinzătoare pe care o avea la mașina sa, un minivan Mercedes-Benz. Astfel, reprezentanții Registrului Auto Român (RAR) au găsit o bucată de lemn în locul unei piese de la sistemul de suspensii și au au publicat apoi pozele pe rețelele de socializare, pentru a atenţiona cu privire la problemele tehnice identificate la mașinile cumpărate din străinătate.Șoferul a spus că automobilul său, cu 8 locuri, a fost achiziționat din Germania și le-a mărturisit angajaților RAR că știa de problemă, doar că nu a avut timp să ducă mașina în service pentru reparație.Bineînțeles, inspectorii RAR nu au eliberat cartea de identitate a vehiculului. "Astfel de deficienţe tehnice au identificat colegii noştri de la RAR Caraş-Severin în timpul verificării unui autovehicul care a venit la reprezentanţă“, au scris aceştia în descrierea postării.Imediat după publicarea fotografiilor pe rețelele de socializare, internauții au glumit pe seama acelei "piese": "De-aia dispar pădurile în Caraş…" / "Unde poţi să legi cu sârmă, e păcat să pui şurub" / "Cred că în loc de mecanic a dus mașina la pădurar" / "Bucșa este bună, dar nu este lăcuită" / "Pachet de drumuri grele aka arcuri moarte. Nu bate, nu troncăne".